Det Europæiske Økonomiske og Sociale Udvalgs udtalelse om hvilke tjenesteydelser af almen 
interesse er der behov for som svar på den økonomiske krise? (initiativudtalelse)  
(2011/C 48/14)  
Ordfører:  Raymond  HENCKS  
Det Europæiske Økonomiske og Sociale Udvalg besluttede den 18. marts 2010 under henvisning til 
forretningsordenens artikel 29, stk. 2, på eget initiativ at afgive udtalelse om:  
Hvilke tjenesteydelser af almen interesse er der behov for som svar på den økonomiske krise?  
Det forberedende arbejde henvistes til Den Faglige Sektion for Transport, Energi, Infrastruktur og Infor ­
mationssamfundet, som vedtog sin udtalelse den 6. september 2010.  
Det Europæiske Økonomiske og Sociale Udvalg vedtog på sin 465. plenarforsamling den 15.-16. september 
2010, mødet den 15. september 2010, følgende udtalelse med 119 stemmer for, 11 imod og 4 hverken for 
eller imod.  
1. Indledning  
1.1 Den nylige finansielle og derpå følgende økonomiske 
krise, som, om end i forskelligt omfang, har ramt medlems ­
staterne, har langsigtede sociale konsekvenser i form af stigende 
arbejdsløshed, utryghed, udstødelse og fattigdom, som hver 
sjette EU-borger i dag er berørt af.  
1.2 Næsten 80 mio. mennesker eller 16 % af EU's befolkning 
lever under fattigdomsgrænsen og har store problemer med at 
finde job og bolig, opnå tilskud eller at få adgang til grund ­
læggende serviceydelser, navnlig af sundhedsmæssig og social 
art. De ringere stillede befolkningsgrupper (handicappede, 
indvandrere) er og vil i fremtiden blive hårdt ramt, når de frem ­
skridt, der gennem de seneste tyve år er opnået med hensyn til 
at integrere disse grupper i samfundet og på arbejdsmarkedet, 
vil blive forsøgt rullet tilbage.  
1.3 Den stigende vold, problemerne i forstæderne, den 
stigende kriminalitet og manglende hensyntagen er, sammen 
med et vist tab af solidaritet, yderligere tegn på, at den finansi ­
elle og økonomiske krise har udviklet sig til en social krise.  
1.4 Det svage økonomiske opsving kan ikke afværge denne 
krise. Tværtimod må det i lyset af tidligere erfaringer med 
kriserne i årene fra 1993 til 1996 og 2002 til 2004 forventes, 
at de sociale konsekvenser vil være mærkbare længe efter et 
opsving.  
1.5 Den stigende fattigdom og sociale udstødelse vil medføre 
en stadigt stigende efterspørgsel efter sociale ydelser, navnlig 
inden for områderne sundhed, bolig, uddannelse, energi, trans ­
port og kommunikation.  
2. Betydningen af tjenesteydelser af almen interesse i krise ­
tider  
2.1 Krisen har bekræftet, at moderne og effektive tjeneste ­
ydelser af almen interesse er en økonomisk stabiliseringsfaktor. 
Ydelserne udbydes af mere end 500 000 virksomheder (offent ­lige, private, blandede), der beskæftiger 64 mio. arbejdstagere 
(dvs. over 30 % af beskæftigelsen i EU som helhed) og tegner 
sig for mere end 26 % af EU's BNP (jf. en studie fra maj 2010 
med titlen »Mapping of the public services« gennemført af Euro ­
pean Centre of Employers and Enterprises providing Public 
services).  
2.2 Tjenesteydelser af almen interesse afbøder også de værste 
sociale, territoriale og miljømæssige konsekvenser af krisen, da 
formålet med dem er at sikre borgerne adgang til basale fornø ­
denheder og grundlæggende tjenesteydelser samt overholdelse af 
deres grundlæggende rettigheder. De er centrale for fremme af 
den økonomiske, sociale og territoriale samhørighed og en 
bæredygtig udvikling.  
2.3 Historisk har medlemsstaterne som led i den europæiske 
samling og med store forskelle i udformning og tilrettelæggelse 
til fælles bedste eller ud fra hensynet til almenvellet som supple ­
ment til de almindelige konkurrenceretsregler og markedsvilkår 
fastsat en række særlige regler for tjenesteydelser af almen inter ­
esse. Disse regler må, navnlig i forbindelse med Lissabontrak ­
taten, forventes at blive omlagt eller revideret med jævnlige 
mellemrum.  
2.4 Tjenesteydelser af almen interesse er en grundpille i den 
europæiske samfundsmodel og den sociale markedsøkonomi, og 
har i kraft af en integration af det økonomiske og sociale frem ­
skridt til formål at  
— garantere alle borgeres ret til adgang til basale fornøden ­
heder og grundlæggende tjenesteydelser,  
— sikre den økonomiske, sociale, territoriale og kulturelle 
samhørighed,DA 15.2.2011 Den Europæiske Unions Tidende C 48/77
— sikre social retfærdighed og integration, skabe solidaritet 
mellem regioner, generationer og/eller socialgrupper, 
fremme almenvellet,  
— sikre ligebehandling af alle borgere,  
— skabe forudsætninger for en bæredygtig udvikling.  
2.5 Krisen har demonstreret, at markedskræfterne alene ikke 
er i stand til at sikre samtlige borgere universel adgang til de 
pågældende ydelser, hvorfor det i dag ikke blot er almindeligt 
accepteret, men også anbefalet internationalt, at det offentlige 
griber ind på området.  
3. Risikoen for nedskæring af de offentlige udgifter i krise ­
tider  
3.1 Som følge af den finansielle og økonomiske krise har en 
række medlemsstater stadigt sværere ved at få budgetterne til at 
balancere, hvilket indebærer en fare for, at der bliver skabt tvivl 
om staternes evne til at løfte deres forsyningspligtopgaver.  
3.2 Medlemsstaternes bevillinger til tjenesteydelser af almen 
økonomisk interesse er ligeledes under stærkt pres, om end 
evnen til at efterkomme den stigende efterspørgsel efter ydel ­
serne varierer stærkt fra medlemsstat til medlemsstat.  
3.3 Der er en risiko for, at de budgetmæssige restriktioner vil 
give sig udslag i forringede ydelser og færre sociale rettigheder, 
en dårligere social beskyttelse og mindre støtte, hvilket vil få 
alvorlige konsekvenser for de mest udsatte befolkningsgrupper 
og være til skade for de fremskridt, der indtil nu er opnået mht. 
at fjerne fattigdom og uligheder og forbedre den sociale samhø ­
righed.  
3.4 Det forekommer helt nødvendigt, at Kommissionen tager 
stilling til finansieringsbehovene, ikke blot på kort sigt og i et 
rent konkurrenceperspektiv (statsstøtte), men også i en bestræ ­
belse på sikre en holdbar økonomi for tjenesteydelser af almen 
interesse og garantere, at forsyningspligtopgaverne løses i over ­
ensstemmelse med Lissabontraktatens krav.  
3.5 Derfor bør medlemsstaterne med støtte fra EU justere 
deres budgetter for at fastholde eller udvide udbuddet af disse 
tjenesteydelser med henblik på at kunne reagere hensigtsmæs ­
sigt på de udfordringer, der er skabt af den sociale krise.  
3.6 EØSU billiger, at Kommissionen har støttet medlemssta ­
ternes indsats på uddannelsesområdet i kraft af en lempelse af 
vilkårene for samfinansiering via Den Europæiske Socialfond. 
Midlerne til fremme af den sociale samhørighed bør i højere 
grad anvendes til at styrke den sociale dimension i medlems ­
staternes økonomi med det formål at mindske de sociale ulig ­
heder og stabilisere økonomien.  4. EU's rolle  
4.1 I medfør af nærhedsprincippet og i henhold til Lissabon ­
traktatens klare ordlyd skal medlemsstaterne fortsat med 
udgangspunkt i eller under henvisning til sociale og samfunds ­
mæssige hensyn have frihed til at levere, udlægge og finansiere 
tjenesteydelser, hvis formål er af almen interesse, eller som 
sikrer opfyldelsen af grundlæggende behov.  
4.2 Alle tjenesteydelser af almen interesse, de være sig 
økonomiske eller ikke-økonomiske, bidrager til opnåelsen af 
EU's målsætninger, herunder navnlig en stadig forbedring af 
borgernes velfærd, overholdelsen af deres rettigheder og vilkå ­
rene herfor.  
4.3 Heraf følger, at EU som ansvarlig for realiseringen af 
disse målsætninger også bærer et ansvar for de instrumenter, 
der skal gennemtvinge dem.  
4.4 Derfor skal EU under overholdelse af nærheds- og 
proportionalitetsprincippet drage omsorg for og bidrage til at 
tilrettelægge tjenesteydelser af almen interesse, der er effektive, 
tilgængelige, prisoverkommelige og af god kvalitet for alle 
borgere, idet beføjelserne til at sikre dette deles med medlems ­
staterne.  
4.5 Det forhold, at medlemsstaterne principielt har beføjelse 
til at fastlægge tjenesteydelser af almen interesse, berører på 
ingen måde EU's ret til på sin side at fastlægge tjenesteydelser 
af almen økonomisk interesse i det omfang, dette er nødvendigt 
for at gennemføre Unionens målsætninger.  
4.6 Derfor har udvalget i en række udtalelser gjort sig til 
talsmand for, at EU-institutionerne, uden at dette berører leve ­
randørernes status, accepterer og anerkender behovet for EU- 
tjenesteydelser af almen interesse på områder, hvor det af 
hensyn til opnåelsen af EU's målsætninger er mere hensigtsmæs ­
sigt, at EU handler, end at medlemsstaterne handler hver for sig. 
I den forbindelse skal der mindes om, at EØSU har stillet forslag 
om, at der gennemføres en undersøgelse af, hvorvidt det er 
muligt at indføre en europæisk tjenesteydelse af almen interesse 
på energiområdet.  
5. Offentlig serviceforpligtelse og forsyningspligt  
5.1 Selvom adgangen til tjenesteydelser af almen økonomisk 
interesse antages at være sikret i kraft af markedskræfterne og 
den frie konkurrence, pålægger artikel 14 i traktaten om EU's 
funktionsmåde EU og medlemsstaterne inden for rammerne af 
deres respektive kompetenceområder at sørge for, at tjeneste ­
ydelserne kan virke efter deres hensigt.DA C 48/78 Den Europæiske Unions Tidende 15.2.2011
5.2 For at undgå, at markedskræfternes frie spil alene 
tilskynder operatørerne til at udbyde rentable tjenesteydelser 
frem for dem, der kun i mindre omfang kan tjenes penge på, 
eller at udbyde dem i tæt befolkede områder frem for i udkant ­
sområder eller vanskeligt stillede regioner og til forbrugere, der 
kan betale, frem for efter princippet om ligebehandling, har 
liberaliseringen af netværksindustrierne (telekommunikation, 
energi, transport, postvæsen) givet anledning til indførelse af 
to nye begreber på EU-plan, nemlig offentlig serviceforpligtelse 
og forsyningspligt.  
5.3 De to begreber er komplementære og har til formål at 
stille brugerne af ydelserne en række garantier: På de områder, 
hvor der er forsyningspligt, skal der efter en række nærmere 
fastsatte krav om kvalitet og prisoverkommelighed udbydes en 
mere eller mindre bred vifte af tjenesteydelser på hele Unionens 
område (telekommunikation, post, el). Er der tale om offentlig 
serviceforpligtelse, kan Unionen eller medlemsstaterne endvidere 
fastsætte særlige garantier, der ikke alene kan vedrøre selve 
ydelserne (herunder f.eks. om forbrugerbeskyttelse), men også 
sikkerhed, f.eks. forsyningssikkerhed, Unionens uafhængighed, 
sikkerhed for langtidsinvesteringer, miljøbeskyttelse mv. I 
begge tilfælde er der mulighed for at frafalde konkurrencerets ­
reglerne, hvis deres anvendelse forhindrer, at de nævnte ydelser 
kan leveres.  
5.4 Principperne om universel adgang og overkommelige 
priser burde imidlertid være fælles for alle tjenesteydelser af 
almen interesse i EU og definere de mindstekrav, der under 
alle omstændigheder skulle overholdes af medlemsstaterne og 
de decentrale myndigheder, der ikke bør indskrænke anvendel ­
sesområdet for forsyningspligtopgaverne, men udvide det og 
prioritere finansieringen af dem.  
5.5 Begrebet om universel adgang udelukker med andre ord 
ikke, at de enkelte medlemsstater, ud over at overholde mind ­
stekravene, kan stille garanti om levering af andre delelementer 
af tjenesteydelser af almen interesse, navnlig hvor der er tale om 
offentlig serviceforpligtelse.  
6. Nødvendige foranstaltninger  
6.1 Unionen har med vedtagelsen af Lissabontraktaten skabt 
bevægelse i de grundlæggende rettigheder og deres håndhævelse, 
hvilket i kraft af den konkrete anvendelse af samtlige de rettig ­
heder (og ikke blot af retten til adgang til tjenesteydelser af 
almen økonomisk interesse), som chartret om de grundlæg ­
gende rettigheder giver hver eneste borger i EU, bør resultere 
i fælles principper for en lovgivning, der tager større sociale 
hensyn.  
6.2 Retten til adgang til tjenesteydelser af almen interesse for 
alle borgere vil således ikke blot vedrøre de ydelser, der leveres 
af netværksindustrierne, men gælde i alle forhold, der er 
nødvendige for at føre et værdigt liv, opretholde sociale 
kontakter og sikre overholdelsen af de grundlæggende rettig ­
heder.  
6.3 Der skal med andre ord ses på dels, om de gældende 
bestemmelser (telekommunikation, postvæsen, elforsyning) på baggrund af den aktuelle krise og i et bæredygtighedsperspektiv 
er tilstrækkelige til at forhindre, at kvaliteten af de udbudte 
ydelser forringes, eller om der opstår udstødelse, sociale 
kløfter og fattigdom, dels om der kunne være andre områder, 
som burde være omfattet af kravene om »et højt niveau med 
hensyn til kvalitet, sikkerhed og overkommelige priser, lige 
behandling og fremme af universel adgang og af brugernes 
rettigheder«, der i medfør af protokol nr. 26 til Lissabontrak ­
taten er fastsat som EU-retlige principper.  
6.4 Der er ingen tvivl om, at borgerne ønsker større 
sikkerhed i ansættelsen, bedre beskyttelse i tilfælde af arbejds ­
løshed og mod fattigdom, mere lige adgang til uddannelse og 
livslang læring og til sociale ydelser samt en bedre beskyttelse af 
miljøet for nulevende og fremtidige generationer.  
6.5 Det kunne således tænkes, at der blev indført ret for alle 
borgere til adgang til  
— bankkonti og betalingsfaciliteter,  
— prisoverkommelige lån vha. mikrokreditter eller statsgaran ­
tier,  
— anstændige boligforhold,  
— hjemmepleje,  
— mobilitet,  
— sociale tjenester,  
— særlige faciliteter for handicappede,  
— energi,  
— sikre digitale medier.  
6.6 Den nuværende krise og bestræbelserne på at komme ud 
af den igen på den mest hensigtsmæssige måde bør, sammen 
med ikrafttrædelsen af Lissabontraktaten (artikel 14 TEUF, Char ­
teret om de grundlæggende rettigheder, protokol nr. 26), 
tilskynde EU-institutionerne til at genoverveje, vurdere og ajour ­
føre spørgsmålet om tjenesteydelser af almen interesse og den 
plads, de indtager i sammenhæng hermed.  
6.7 EØSU foreslår sammen med civilsamfundets interessenter 
at overveje den eventuelle nytte af at indføre nye »offentlige 
serviceforpligtelser« eller tjenesteydelser af almen interesse som 
svar på krisen og for at skabe sammenhæng og synergi mellem 
samhørighedens tre dimensioner, dvs. dens økonomiske, sociale 
og territoriale aspekter, der hidtil har været for adskilte, samt 
foreslå foranstaltninger, der kan sikre en afbalanceret udvikling.DA 15.2.2011 Den Europæiske Unions Tidende C 48/79
6.8 På den baggrund opfordrer EØSU til, at der dels udar ­
bejdes en rapport om »fremme af universel adgang til EU's 
rettigheder og tjenesteydelser af almen interesse«, dels fastsættes 
nye målsætninger for disse rettigheder og ydelser i forbindelse med bekæmpelsen af fattigdom og social udstødelse og mere 
overordnet i sammenhæng med Europa 2020-strategien og 
bestræbelserne på at fremme en bæredygtig udvikling og en 
grøn økonomi.  
Bruxelles, den 15. september 2010  
Mario SEPI  
Formand 
for Det Europæiske Økonomiske og Sociale UdvalgDA C 48/80 Den Europæiske Unions Tidende 15.2.2011